Купра

Купра () — штучная тканіна, падобная на шоўк, але з віскозы з медна-аміячнымі валокнамі, атрымоўванымі з натуральнага палімеру чыстай цэлюлозы. Вырабляецца з 1918 года хімічным шляхам з натуральнай сыравіны — драўніны і бавоўны. Тканіна валодае шаўкавістым бляскам, хораша драпуецца, добра ўбірае вільгаць і прапускае паветра.

Як цэлюлознае валакно (куправалакно) выкарыстоўваецца ў ткацкай і трыкатажнай вытворчасцях для вырабу дарагіх тканін, такіх як парча, узорыстая тканіна, і г. д., а таксама велюравых тканін для адзення.

Тканіна купра выкарыстоўваецца для абіўкі мэблі і як падкладачная тканіна для швейнай вытворчасці.

Катэгорыя:Тканіны